Jelasin soal Stesen Janakuasa Battersea  dalam bahasa melayu dong

Stesen Janakuasa Battersea ialah stesen janakuasa arang batu tersenarai Gred II* yang ditamatkan, terletak di tebing selatan Sungai Thames, di Nine Elms, Battersea, di Boro London Wandsworth. Ia dibina oleh London Power Company (LPC) dengan reka bentuk oleh Leonard Pearce, Ketua Jurutera kepada LPC, dan CS Allott & Son Engineers. Arkiteknya ialah J. Theo Halliday dan Giles Gilbert Scott. Stesen ini merupakan salah satu bangunan bata terbesar di dunia dan terkenal dengan kelengkapan dan hiasan dalaman Art Deco yang asli.

Bangunan ini terdiri daripada dua stesen janakuasa, dibina dalam dua peringkat, dalam satu bangunan. Stesen Janakuasa Battersea A telah dibina antara tahun 1929 dan 1935 dan Stesen Janakuasa Battersea B, di sebelah timurnya, dari 1937 dan 1941, apabila pembinaan dihentikan sementara akibat kesan Perang Dunia Kedua yang semakin teruk. Bangunan itu siap pada 1955. "Battersea B" dibina dengan reka bentuk yang hampir sama dengan "Battersea A", membentuk struktur empat cerobong yang ikonik.

"Battersea A" telah ditamatkan perkhidmatannya pada tahun 1975. Pada 1980, keseluruhan struktur telah diberi status tersenarai Gred II, dan "Battersea B" ditutup tiga tahun kemudian. Pada 2007, status tersenarainya telah dinaik taraf kepada Gred II*. Bangunan itu kekal kosong sehingga 2014, dan pada masa itu, hampir musnah. Pelbagai rancangan telah dibuat untuk menghidupkan semula bangunan itu, tetapi tiada yang berjaya. Pada 2012, pentadbir Ernst & Young memeterai perjanjian eksklusif dengan SP Setia dan Sime Darby dari Malaysia untuk membangunkan tapak tersebut dengan merangkumi 253 unit kediaman, bar, restoran, ruang pejabat (diduduki Apple dan ahli kelab bisnes No. 18), kedai dan ruang hiburan. Rancangan telah diluluskan dan pembangunan semula dimulakan beberapa tahun kemudian. Sehingga 2021, bangunan dan keseluruhan  pembangunan tapak dimiliki oleh konsortium pelabur Malaysia.